
BIRŠTONO SAVIVALDYBĖS ADMINISTRACIJOS 
DIREKTORIUS

ĮSAKYMAS
DĖL TERITORIJŲ PLANAVIMO DOKUMENTO RENGIMO, FINANSAVIMO, PLANAVIMO TIKSLŲ IR DETALIOJO PLANO KOREGAVIMO PLANAVIMO DARBŲ PROGRAMOS PATVIRTINIMO 
2020 m. kovo    d. Nr. AV- 
Birštonas

Vadovaudamasi Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos teritorijų planavimo įstatymo 28 straipsnio 2 ir 5 dalimis, 8 straipsnio 2 dalimi, 6 straipsnio 3 ir 4 dalimis, Pasiūlymų teikimo dėl teritorijų planavimo proceso inicijavimo tvarkos aprašo, patvirtinto Lietuvos Respublikos Vyriausybės 2013 m. gruodžio 18 d. nutarimu 
Nr. 1265, 9 ir 10 punktais, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8, 245, 321 punktais, 318.3 ir 318.4 papunkčiais, Birštono kurorto bendrojo plano sprendinių korektūros keitimu, patvirtintu Birštono savivaldybės tarybos 2019 m. gruodžio 20 d. sprendimu Nr. TS-213 „Dėl Birštono kurorto bendrojo plano sprendinių korektūros keitimo patvirtinimo“ ir atsižvelgdama į UAB „Razeta“ direktoriaus Roberto Lučinsko (toliau – planavimo iniciatorius) 2020 m. vasario 
10 d. prašymą:

1. T v i r t i n u žemės sklypo (1201/0003:166 Birštono m. k. v.), esančio Birštono sav., Birštono m., B. Sruogos g. 5, detaliojo plano, patvirtinto Birštono savivaldybės administracijos direktoriaus 2005 m. liepos 5 d. įsakymu Nr. AV-131 „Dėl teritorijos prie VšĮ „Tulpės“ san. naudojamų pastatų Birštone, Birutės ir B. Sruogos gatvėse, detaliojo plano tvirtinimo“, koregavimo planavimo darbų programą (pridedama).

2. N u r o d a u, kad:

2.1. planavimo iniciatorius – UAB „Razeta“;

2.2. planuojama teritorija  – žemės sklypas (1201/0003:166 Birštono m. k. v.), esantis Birštono sav., Birštono m., B. Sruogos g. 5;
2.3. detaliojo plano koregavimo tikslas – žemės sklypo (1201/0003:166 Birštono m. k. v.), esančio Birštono sav., Birštono m., B. Sruogos g. 5, teritorijos naudojimo reglamentų nustatymas, naudojimo būdo keitimas iš „visuomeninės paskirties teritorijos“ į „komercinės paskirties teritorijos“;
2.4. žemės sklypo (1201/0003:166 Birštono m. k. v.), esančio Birštono sav., Birštono m., B. Sruogos g. 5, detaliojo plano koregavimą finansuoja planavimo iniciatorius;
2.5. planavimo iniciatorius registruotais laiškais informuoja visų koreguojamos teritorijos ir kaimyninių žemės sklypų valdytojus ir naudotojus. Pasikeitus planuojamos teritorijos žemės sklypo savininkams, kreipiasi dėl Sutarties šalių pakeitimo / papildymo arba informuoja naujus savininkus šiame punkte nustatyta tvarka.
3. P a v e d u Birštono savivaldybės administracijos Architektūros ir kraštotvarkos skyriui:
3.1. parengti ir išsiųsti planavimo iniciatoriui teritorijų planavimo proceso inicijavimo sutarties projektą; 

3.2. ne vėliau kaip per 5 darbo dienas nuo šio įsakymo priėmimo dienos jo kopiją su tikrumo žyma išsiųsti registruotu paštu planavimo iniciatoriui;

3.3. užtikrinti šio įsakymo viešinimą Teritorijų planavimo įstatymo 31 straipsnio 4 dalyje nustatyta tvarka;
3.4. Birštono savivaldybės administracijos Architektūros ir kraštotvarkos skyriaus vyriausiajam informatikos specialistui įsakymą ir inicijavimo sutartį paskelbti Birštono savivaldybės interneto svetainėje (www.birstonas.lt).

Šis įsakymas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Lietuvos Respublikos administracinių bylų teisenos įstatymo nustatyta tvarka  Regionų apygardos administraciniam teismui bet kuriuose teismo rūmuose (Kauno rūmai, A. Mickevičiaus g. 8 A, Kaunas; Šiaulių rūmai, Dvaro g. 80, Šiauliai; Panevėžio rūmai, Respublikos g. 62, Panevėžys; Klaipėdos rūmai, Galinio Pylimo g. 9, Klaipėda).

Birštono savivaldybės administracijos direktoriaus

2020 m. kovo     d. įsakymu Nr. AV-   
ŽEMĖS SKLYPO (1201/0003:166 BIRŠTONO M. K. V.), ESANČIO BIRŠTONO SAV., BIRŠTONO M., B. SRUOGOS G. 5, DETALIOJO PLANO, PATVIRTINTO BIRŠTONO SAVIVALDYBĖS ADMINISTRACIJOS DIREKTORIAUS 2005 M. LIEPOS 5 D. ĮSAKYMU NR. AV-131 „DĖL TERITORIJOS PRIE VŠĮ „TULPĖS“ SAN. NAUDOJAMŲ PASTATŲ BIRŠTONE, BIRUTĖS IR B. SRUOGOS GATVĖSE, DETALIOJO PLANO TVIRTINIMO“, KOREGAVIMO PLANAVIMO DARBŲ PROGRAMA 
	ETAPAS
	PROCEDŪROS
	PRELIMINARUS ATLIKIMO TERIMAS

	1.  Esamos būklės analizės stadija, tyrimai
	Vertinamas planuojamos teritorijos užstatymas, inžineriniai tinklai, gatvės, želdiniai, gamtos ir kultūros paveldo objektai, nustatomos teritorijos plėtros tendencijos, probleminės situacijos. Parengti teritorijos topografinį planą LKS-94 koordinačių sistemoje.
	2020 m. II ketvirtis
2020 m. III ketvirtis

	2. Koncepcijos nustatymo stadija
	Koncepcija nerengiama.
	`

	3. Strateginis pasekmių aplinkai vertinimas (SPAV)
	Nerengiamas.
	

	4. Urbanistinės idėjos rengimas
	Nerengiama. Atviras konkursas geriausiai urbanistinei idėjai parengti neorganizuojamas.
	

	5. Sprendinių konkretizavimo stadija, planavimo uždaviniai
	Planavimo tikslas ir uždaviniai: žemės sklypo (1201/0003:166 Birštono m.k.v.), esančio Birštono sav., Birštono m., Sruogos g. 5, teritorijos naudojimo reglamentų nustatymas, naudojimo būdo keitimas iš „visuomeninės paskirties teritorijos“ į „komercinės paskirties teritorijos“
	2020 m. 
IV-V ketvirtis

	6. Koncepcijos ir/ar sprendinių nepriklausomas profesinis vertinimas
	Neatliekamas.
	2021 m. II ketvirtis

	 5. Baigiamasis etapas
	Teritorijų planavimo dokumento sprendinių svarstymo ir derinimo stadija: sprendinių viešinimas supaprastinta tvarka, derinimas Teritorijų planavimo komisijoje, ginčų nagrinėjimas.
	

	
	Teritorijų planavimo dokumento tvirtinimo stadija: tikrinimas valstybinę teritorijų planavimo priežiūrą atliekančioje institucijoje pagal jai priskirtą kompetenciją, tvirtinimas Birštono savivaldybėje.
	2021 m. III ketvirtis


